DUBĻU TAUTAS BUMBAS SACENSĪBU NOLIKUMS
1. Sacensību mērķis:
1.1. Popularizēt Jaunannas pagastu Alūksnes novadā un Latvijā.
1.2. Popularizēt Dubļu tautas bumbas sacensības kā veselīgu un aktīvu sporta veidu.
2. Sacensību organizatori:
2.1. Alūksnes Sporta centrs sadarbībā ar biedrību “Interešu centrs “Jaunanna”’” un Jaunannas tautas namu.
3. Sacensību laiks un vieta:
3.1. Sacensības notiks aktīvās atpūtas vietā “Zaķu sala”, Jaunannā, Jaunannas pagastā, Alūksnes novadā.
3.2. Dalībnieku pulcēšanās un reģistrēšanās š.g. 19. jūlijs no plkst.10.30, sacensību sākums plkst.11.00.
4. Sacensību dalībnieki:
4.1. Sacensībās var piedalīties visu vecumu un dzimumu pārstāvji.
4.2. Komandas tiek dalītas trīs grupās: bērnu (līdz 9 gadu vecumam), pusaudžu (10 - 14 gadu vecumam) pieaugušo (no 15 gadiem).
4.3. Komandā 5 (pieci) dalībnieki, no tiem vismaz vienai jābūt sieviešu kārtas pārstāvei.
5. Sacensību noteikumi:
5.1. Spēlētāju pārvietošanās notiek dubļu tautas bumbas laukumā.
5.2. Laukuma un bumbas priekšrocības tiek izlozētas.
5.3. Nākamo setu uzsāk iepriekšējā setā zaudējusī komanda. Setu uzsāk komandas kapteinis.
5.4. Laukumā atrodas 4 spēlētāji, tiem pretī, laukuma otrā pusē, viņu kapteinis.
5.5. Spēlētāju uzdevums ir "izsist" pretējās komandas spēlētājus, savukārt viņiem jācenšas izvairīties no mestās bumbas vai arī to pārtvert. Trāpījuma gadījumā spēlētājs paliek laukumā un turpina spēli. Mest bumbu pāri laukumam, nemēģinot izsist, drīkst ne vairāk kā 2 (divas) reizes pēc kārtas.
5.6. Spēlētājs skaitās “izsists” ja:
- noķertā bumba izslīd no rokām,
- pretinieku komandas mestā bumba atsitās pret spēlētājas ķermeņa jebkuru daļu un bumba nokrīt zemē.
5.7. Bumbu var pārtvert:
- noķerot pretinieku komandas raidītu bumbu,
- noķerot no zemes atlekušu bumbu,
- ja bumba ir pārmesta laukuma malām, tad tā pienākas komandai, kura kapteiņa pusē bumba atrodas,
- ja bumba pieskaras komandas biedram, to drīkst tvert, neļaujot bumbai nokrist uz zemes - tiek saglabāta "dzīvība".
5.8. Kapteinis drīkst mest bumbu tikai no laukuma gala līnijas, neiekāpjot pretinieku komandas laukumā.
5.9. Ja jebkurš spēlētājs metiena brīdī pārkāpj laukuma līniju, trāpījums netiek ieskaitīts un bumba tiek atdota pretinieku komandai.
5.10. Sets beidzas pēc 8 minūtēm. Sākot jaunu setu spēlētāji mainās laukumiem. Komandas kapteiņu nomaiņa var notikt beidzoties spēlei.
5.11. Sacensību dalībnieki, atrodoties spēles laukumā, ir atbildīgi par spēles un drošības noteikumu ievērošanu.
5.12. Dalībnieki par sava veselības stāvokļa atbilstību sacensībām, kā arī drošību atbild paši un ar savu parakstu reģistrācijas lapā to apliecina.
6. Sacensību vērtēšana un apbalvošana:
6.1. Spēles gaitā tiesnesis atzīmē katru ieskaitīto trāpījumu katrai komandai atsevišķi. Setam beidzoties saskaita “izsisto” spēlētāju skaits abās komandās.
6.2. Komandā kurā ir mazāk “izsisto” spēlētāju uzskatāma par seta uzvarētāju.
6.3. Spēlē līdz 2 (diviem) uzvarētiem setiem. Par uzvaru saņem 2 (divus) punktus, par zaudējumu 0 (nulle) punktu.
6.4. Uzvarētāju komandas apbalvo 3 grupās- bērnu, pusaudžu un pieaugušo grupā.
6.5. Uzvarētājkomandas tiek apbalvotas ar medaļām un organizatoru sarūpētām balvām.

Sacensību dalībnieki ar savu dalību un parakstu piekrīt, ka var tikt fotografēts un filmēts, ka viņa foto var tikt izmantots fotogrāfijās, audiovizuālajos ierakstos plašsaziņas līdzekļos. Visas tiesības uz šādu materiālu un tā izmantošanu pieder organizatoriem.

Organizatori patur tiesības vajadzības gadījumā veikt nelielas izmaiņas nolikumā.
